**Szakmár Község Önkormányzata 2019. évi költségvetésének**

**végrehajtásáról szóló beszámoló**

**indoklása**

**(Zárszámadás)**

Általános indoklás:

Az államháztartásról szóló 2011. évi CXCV. törvény (továbbiakban Áht.) 91. § (1) bekezdése szerint a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen. Az Áht. 91. § (2) bekezdése rendelkezik arról, hogy a zárszámadás előterjesztésekor a Képviselő-testület részére – tájékoztatásul – mely mérlegeket és kimutatásokat kell bemutatni.

A veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény 6. §-a értelmében ha a helyi önkormányzat, az önkormányzatok társulása, illetve a nemzetiségi önkormányzat (e § alkalmazásában a továbbiakban együtt: önkormányzat) e törvény hatálybalépéséig nem rendelkezik a 2019. költségvetési évre vonatkozó elfogadott és hatályos zárszámadási rendelettel, akkor a zárszámadási rendeletet úgy kell az önkormányzatnak elfogadnia, hogy az legkésőbb az e törvény hatálybalépését követő 30. napon hatályba lépjen. A miniszterelnök 41/2020. (VI.17.) ME határozatában megállapította, hogy a veszélyhelyzet megszűnésével összefüggő átmeneti szabályokról és a járványügyi készültségről szóló 2020. évi LVIII. törvény hatálybalépésének naptári napja 2020. június 18.

A hivatkozott jogszabályi előírások figyelembevételével elkészítettük a 2019. évi költségvetés végrehajtásáról szóló beszámolót, amelyet a csatolt mellékletekben foglaltak szerint terjesztünk a Tisztelt Képviselő-testület elé az alábbiakban részletezett indoklással.

Részletes indokolás:

**1.§-hoz**

Tartalmazza a költségvetés végrehajtásából adódó bevételi és kiadási főösszegek teljesítési adatait, azok részletezését, a rendelet mellékleteinek tartalmára vonatkozó szabályozást.

**2.§-hoz**

A 2019. évi gazdálkodásból származó pénzmaradvány és befektetési jegyként elhelyezett szabad pénzeszköz és tartalék összegével, az Önkormányzat 2019. évi engedélyezett létszámával kapcsolatos rendelkezéseket tartalmaz.

**3.§-hoz**

A hatályba léptető és hatályon kívül helyező rendelkezéseket tartalmazza a rendelet.